Sukladno čl. 24. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13 i 152/14), ravnatelj Tehničke škole Bjelovar objavljuje za školsku godinu 2017./2018.

**P  O  Z  I  V**

**za nastavak obrazovanja**

u redovnom sustavu školovanja za zanimanja ***računalni tehničar za strojarstvo, elektrotehničar, tehničar za računalstvo i građevinski tehničar.***

Zahtjev za nastavak obrazovanja može u pisanom obliku podnijeti punoljetni učenik, odnosno roditelj ili skrbnik maloljetnog učenikakoji je završio trogodišnje školovanje, u roku od dvije godine od završetka strukovnog programa, imaju pravo predati prijavu za nastavak školovanja.

Uvjeti:

* završeno trogodišnje strukovno obrazovanje  srodnih zanimanja: strojobravar, tokar, CNC operater, elektroinstalater, elektromehaničar, elektroničar-mehaničar, zidar, tesar… .
* opći uspjeh svakog završenog razreda srednje škole najmanje 3,5 (vrlo dobar);
* opći uspjeh na obrani završnog rada najmanje 3,5 (vrlo dobar);

Zahtjevu je potrebno priložiti preslike svjedodžbi o završenim razredima srednje škole, kao i presliku svjedodžbe o završnom radu.

Zahtjev, koji uz sam tekst mora sadržavati adresu i telefonski broj za kontakt, poslati do 29. rujna 2017. godine na adresu: Tehnička škola Bjelovar, Dr. Ante Starčevića 24, 43000 Bjelovar, uz naznaku „ZA NASTAVAK OBRAZOVANJA“.

Nepravodobne i nepotpune molbe neće se razmatrati.

Nakon što Škola zaprimi zahtjeve učenika ili roditelja/skrbnika, Nastavničko vijeće škole razmotrit će svaki zahtjev zasebno, te će donijeti odluku o mogućnosti nastavka školovanja za svakog pojedinog učenika.

Da bi učenik mogao ostvariti pravo nastavka školovanja u statusu redovitog učenika, Nastavničko vijeće će utvrditi razlikovne, odnosno dopunske ispite te način i rokove njihova polaganja.

Temeljem odluke Nastavničkog vijeća, ravnatelj škole donijet će rješenje kojim se odobrava, odbija ili odbacuje nastavak školovanja za svakog pojedinog učenika. U rješenju kojim ravnatelj odobrava učeniku nastavak obrazovanja propisuju se rokovi u kojima učenik mora položiti razlikovne i/ili dopunske ispite te izvršiti sve obveze, kao i sve druge bitne pojedinosti vezane uz nastavak obrazovanja.

Ravnatelj:

Ante Šola, prof.

Klasa: UP/I-602-03/17-07/02

Ur.broj: 2103-67-01-17-1

Bjelovar, 10. srpnja 2017.